Tik dalis endoskopinių tyrimų, kurių metu vaizdo kamera apžiūrimi vidaus organai, atliekami per burną, pavyzdžiui, skrandžio tyrimas - gastroskopija. Storosios žarnos tyrimai atliekami per išeinamąją angą. Didelis mūsų atliekamų endoskopinių tyrimų privalumas ir išskirtinumas – visi šie tyrimai, atsižvelgus į paciento pageidavimą ir sveikatos būklę, gali būti atlikti užmigdžius raminamaisiais vaistais. Taip tiriami pacientai nejunta nieko nemalonaus. Prireikus tyrimų metu atliekama biopsija, paimant mažus audinių gabaliukus tikslesniam, mikroskopiniam tyrimui, atliekamos nedidelės operacijos, tarkim, pašalinami polipai, sustabdomas kraujavimas ir pan. Tyrimai yra saugūs, nes visi endoskopai ir jų priedai dezinfekuojami ir sterilizuojami pagal higienos normos reikalavimus ir ISO procedūras. Tai svarbus faktorius, apie kurį verta pasidomėti renkantis įstaigą, kurioje planuojate atlikti tokius tyrimus.